JohanHeinsen/ENO huggingface dataset:
Odense Adresse-Contoirs Efterretninger, 1823-12-12
Kastellet St. Juan begyndte virkelig den 25 Septbr. et heftigt Bombardement paa Staden Vera Cruz, som fra denne igjen, skjøndt med liden Virkning, besvaredes, efterat Jndvaanerne vare flygtede. Den 8 Octbr. saaes endnu blot Militaire her tilbage, og Man befrygtede, at hele Staden vilde blive forvandlet til en Steenhob. Jmidlertid har følgen af dette Kommandanten Gen. Lamours Forhold været, at alle Underhandlinger imellem de spanske Kommissairer og General Vittoria i Jalapa ere afbrudte. De Første have faaet Ordre at rømme Landet og begive sig nu tilbage til Spanien.
Odense Adresse-Contoirs Efterretninger, 1823-12-12
Det var i August, at Roialisterne under Canterac og leSerna igjen rømmede Lima og trak sig til Over=Peru, hvor deres Hær endnu siges at være 14,000 Md. stærk. Det skal have været et Krigspuds af Independenterne, at de ved at lokke dem hid fik dem til at forlade deres forrige stærke Position. General Bolivar fik heller ikke længe Tid at opholde sig i Lima; men maatte snart igjen afsted for at dæmpe en roialistisk Opstand, som atter var udbrudt i Provindsen Pasto i Quito, hvor Oprørerne den 12 Juni vare, trængte ind og havde nedsablet hele Besætningen, samt ligeledes besat Jbarra. Det lykkedes imidlertid Bolivar, efter et haardnakkent Forsvar at ødelægge det hele af 1500 Md. bestaaende Korps, saaledes at 600 Md. bleve paa Valpladsen og Resten omkom eller blev taget tilfange paa Flugten.
Odense Adresse-Contoirs Efterretninger, 1823-12-12
Jmellem Regjeringen i Buenos Ayres og den Engelske Kapitain Willes er det kommet til aabenbare Strid. Den Sidste har ei allene erklæret, intet Skib under Buenos=Ayrisk Flag at ville lade passere; men virkelig tvunget Krigsbriggen Aranzazu til at stryge Seil og overgive sig. Men haaber imidlertid det bedste af Kommandore Hardys Ankomst, som paa første Efterretning om denne Tvist er afseilet hertil fra Rio Janeiro.
Odense Adresse-Contoirs Efterretninger, 1823-12-12
udenlandske Blandinger. Tydskland. Den 29 Novbr. kom den Botvende, som i Fjor blev bragt fra Brasilien til Wien, igiemem Frankfurt paa Hjemveisen med en østerrigsk Kabinetskoureer, som det er paalagt, paa det omhyggeligste at pleie denne Vilde, der foretrækker sine Skove for alle det civilliseerte Europas Nydelser. Hans Kone og Barn ere alt døde af Hjempee, og snart vilde han have fulgt dem, om ikke Keiseren havde befalet at lade ham vende tilbage til sin Frihed og sine Skove. Han har lært at udtale nogle tydske Ord, men bærer største Modbydelighed for den Europæiske Dragt. Taus og uden at tage Deel i Noget, er han hensjunken i en dyb Melankolie, Jntet kan vække hans Opmærksomhed eller Nysgierrighed; han har kuns een Tanke, som Digteren saa herligt har skildret i det skjønne Danne qvad: Du Plet af Jord, hvor Livets Stemme steeg første Gang fra spæde Bryst, hvor Himlen gav mig at fornemme det første Glimt af Livets Lyst.
Odense Adresse-Contoirs Efterretninger, 1823-12-12
Norge. Jblandt de til næste Storthing valgte Deputerede er Statsraad Rosenkrantz sen Broder til den danske Minister) og Grev Wedel Jarlsberg. J Henseende til den Sidste vil det dog blive et Spørgsmaal, om Valget, der er skeet af et andet Distrikt, end det, hvori han opholder sig, kan ansees for konstitutionsmæssigt eller ei.
Odense Adresse-Contoirs Efterretninger, 1823-12-12
Spanien. Paa Kongelig befaling skal der stikkes et faa simile og trykkes 15,000 Exemplarer af nogle Linier, som Riego siges at have skrevet i sine sidste Levedage og paa Skaffettet overleveret sin Skriftefader. Den med ham fangne Officeer Bayo kan nu og snart vente sin Dom.
Odense Adresse-Contoirs Efterretninger, 1823-12-12
Livgardisten Azlor, som førte Riego til Madrid, er alt fældet i en Duel med en fransk Officeer.
Odense Adresse-Contoirs Efterretninger, 1823-12-12
Frankerig. En Enke i Paris, som tiltaltes for, i Forening med en Græker, ved Navn Kostolo, at have forgivet sin egen Mand, er af Retten frikjendt, men fik til Afskeed en saa gjennemtrængende Formaning af Præsidenten, at hun brast i Graad og besvimede. Kostolo blev ogsaa frikjendt, men er siden igjen sat fast, ventelig for at bringes over Grændsen. J Anledning af at denne Forbrydelse i senere Tid er bleven saa hyppig baade i Frankerig og Engelland, anmelder et offentligt Blad en ny Opfindelse, bestaaende af en Pumpe, ved hvis Hielp Man skulde kunne udtømme Mavens hele Jndhold, og saaledes undgaae den farlige Brækning. - Skal det være en Vittighed, da kan Man sige, at den Spøg er anbragt paa urette Sted.
Odense Adresse-Contoirs Efterretninger, 1823-12-12
Storbrittannien. Da General Mina efter endt Quarantaine steeg i Land ved Plymouth, havde, uagtet Storm og Regn, samlet sig en usigelig Mængde Mennesker, som har Helten paa deres Skuldre fra Skibet til hans Vogn og under Jubelraab ledsagede ham til hans Logis. Her lod han ved en Engellænder Forsamlingen takke for udviist Opmærksomhed. Ministerialblade anmærke, at der i Toget ogsaa skal have befundet sig nogle af Garnisonens Officerer. Som Man forsikrer, vil Mina her udgive en Beskrivelse af det Cataloniske Feldttog.
Odense Adresse-Contoirs Efterretninger, 1823-12-12
En Londonner Tidende foreslaaer at oprette en Riego Klub. De Grusomheder, Man tillagte Denne i Mallaga, er nu oplyst at være falske Beskyldninger, og baade den brittiske og Amerikanske Konsul give ham det skjønneste Vidnesbyrd.
Odense Adresse-Contoirs Efterretninger, 1823-12-12
Paa et Besøg, som den franske Ambassadeur nylig gjorde Hr. Canning paa dennes Landsted, var han tilhest, og Laquaien, som fulgte ham, klædt i et saa glimrende Skarlagens Livree, at Folk, da han reed gjennem Hydepark, stimlede sammen, i Tanke, at det maatte være en Kongelig Person, indtil Man opdagede den hvide Kokarde.
Odense Adresse-Contoirs Efterretninger, 1823-12-12
Fædrelandet. Skibs-Efterretninger. Ogsaa i Altona anrettede Høivandet i Orkanstormen den 4 d. stor Skade i Kieldere og Magasiner. Den imellem Hamborg og Harburg, gaaende Dampbaad er sjunken og flere Fartøier paa Elben forulykkede. Allerede veed Man med Vished, at det Alto ner Skib Esperance, ført af Kapitain Flint og kommende fra Mallaga, er strandet og af Besætningen allene Styrmanden (Kapitainens Søn) og 5 Matroser reddede Kapitainen selv med 3 Matroser, en Passageer og Skibsdrengen derimod druknede. Paa Eideren svømmer det fuldt af Citroner, Oranger, Viinfade &c.
Odense Adresse-Contoirs Efterretninger, 1823-12-12
Tildragelse. J Viborg har Dyrlæge A. Dyrbye i disse Dage, ved det saakaldte Keisersnit, af en Koe udtager en fuldbaaren Kalv, som ikke ordentligviis kunde fødes. Kalven havde to Hoveder, der forenedes i Nakken. Bag munden fra begge Hovederne vare forenede i Svælget og havde kuns een Mavepibe og eet Luftrør, der var forenet med Bagmunden fra begge Hoveder. J selve Munden, manglede Ganeknoglen og Plovjernsknoglen i deres hele Forlængelse, saaledes at Næse og Mund vare forenede i Eet.
Odense Adresse-Contoirs Efterretninger, 1823-12-12
Beltpassage fra den 7 til 11 Decbr. 1823. Fra Fyen til Sjælland. Kammerjunker C. Benzon; Frøken Linsten og Pige; Skrædermester L. Petersen, Dyrlæge N. Hansen, Birkedommer, Friis, Kjøbmand Sivert: Oberst v. Heide; Oberstinde Heide med 2 Døttre og Pige; Kapitaininde Selchier; Hestehandler H. Jensen, Enke Grevinde Danneskjold Samsøe, 2 Kommesser, Frøken Kaas, Kammerjomfrue og Tjener. Fra Sjælland til Fyen. Gartner J. Olsen; Grosserer P. C. Knudsen, Kjøbmand T. Thomsen; Skibskapitain P. J. Botzauw; Skolelærer H. K. Seirup; Kniplingshandler M. Winther, Handelskommissionair J. T. Deusch.
Odense Adresse-Contoirs Efterretninger, 1823-12-12
Kjøbenhavns Børs Kours den 9 December. Hamborg: 2 M. 244 - t. S. 247. Specier: 250; solgtes til 15 Rbmk. Obligationer: (med Rente fra 11 Juni 1823) 82 1/2 a 83. Nationalb. Oblig. (u. R.) 101 1/2 a 102 Rbd. r. S. eller 127 1/2 Rbd. Sedl. for 100 Rbd. r. S. Norske Roksedl. 143 a 14 1/2 Rbdlr. pr. 10 Specier norsk. - Svenske Sedl. 58 1/2 s. Disconto 5 PC.
Odense Adresse-Contoirs Efterretninger, 1823-12-12
Ved Tallotteriets 1217. Trækning i Kjøbenhavn udkom: No. 58, 33, 35, 67. 38. dereiemener.
Odense Adresse-Contoirs Efterretninger, 1823-12-12
J Slotshaugen er for nogen Tid siden funden og til Undertegnede af Finderen indleveret 2 Sølv=Lommeuhre, som Eieren eller Eierne, imod at de for mig legitimere deres Eiendomsret og betale de paagaaende Omkostninger, paa mit Kontoir kan modtages. Odense Politiekammer den 12 Decbr. 1823. Schønheyder.
Odense Adresse-Contoirs Efterretninger, 1823-12-12
I Klaregaden Nr. 316 hos Jomfrue von Haven bliver til førstkommende Paaske Flyttetid en Sals-Etage til Leie, bestaaende af 2 Værelser, Kjøkken og Loft. Der ønskes en roelig Familie.
Odense Adresse-Contoirs Efterretninger, 1823-12-12
J Mellemstrædet hos Gronemann er et Kammer for en eenlig Person strax at faae til Leie, med eller uden Meubler.
Odense Adresse-Contoirs Efterretninger, 1823-12-12
Hos Maler Hersleb i Faaborg males forskjellige Slags Rullegardiner og Bordduge, og kan, efter Forlangende, bekommes et fortræffeligt fladt Poleervox til Meubler, som paa det skjønneste forhøier alle Kouleurer og som kan opdrages med en ulden Klud uden nogen synderlig Umage, og Arbeidet faaer en langt skjønnere Glands end af det almindelige Vox, og bliver i en Tid af nogle Dage saa fast, som om det var lakeret. For en Familie er hele øverste Etage med fornødne Beqvemmeligheder at faae til Leie til forkommende Paaske Flyttetid, hos Uhrmager Schmidt paa Flakhaugen.
Odense Adresse-Contoirs Efterretninger, 1823-12-12
Efter vedkommende Udlægshavers Begjæring, bliver den Gaardmand Peder Nielsen af Blankegaard tilhørende og i Baaring Skov, Asperup Sogn, her i Herredet beliggende Skovparcel, der skal indeholde circa 15 Skpr. Pløieland, med et Hartkorn af 2 Fdkr. 2 Alb., opbuden til Bortsælgelse ved 3 offentlige Auctioner, som afholdes : de 2 første paa Herredskontoiret Onsdagen den 14de og 28 Jan. og den sidste hos bemeldte Peder Nielsen i Blankegaard Onsdagen den 11 Febr. 1824, hver Dags Formiddag Kl. 10. Denne Bekjendtgjørelse tjener tillige formeentlige Prioritetshavere til Efterretning, i Overeensstemmelse med Plakaten af 22 April 1817. Wends Herredskontoir i Middelfart den 10 Decbr. 1825. Stabell.
Odense Adresse-Contoirs Efterretninger, 1823-12-12
For at faae en endelig Afgjørelse i Anledning af Approbationen af de skeete Bud paa den Stervboet efter afdøde Johanne Ring og forhen afgangne Mand, Jonathan Pedersen Bergmann, tilhørende halve Deel af Thurøe Veirmølle, er en Skiftesamling bestemt til Afholdelse paa mit Kontoir Mandagen den 29 dennes, om Formiddagen Kl. 11, ved hvilken samtlige respektive Arvinger enten selv eller ved Befuldmægtigede anmodes at møde. Herredskontoiret i Svendborg den 9 Decbr. 1825. C. Christensen.
Odense Adresse-Contoirs Efterretninger, 1823-12-12
Da det for Scheris Hovedgaards Forpagtning den 12 M. gjorte Bud ikke er approberet, saa bliver, ifølge det Høikongel. Rentekammers indløbne Ordre, atter foretaget og afholdt offentlig Auction over bemeldte Hovedgaard, med underliggende Tiender og tillagt komplet Hoverie, til Bortforpagtning paa selve Gaarden Tirsdagen den 23 denne Maaned, Eftermiddag Kl. 1, Alt i Henhold til de forhen i de offentlige Tidender derom anførte Bekjendtgjørelser, hvorved dog bemærkes, at Forpagtningen opraabes alternativ for 6 eller 12 Aar, og at det Kongel. Rentekammer har tilstædt en og anden Forandring ved de kundgjorte Konditioner til Lettelse for Forpagteren. Liebhavere indbydes til Møde her paa Gaarden bemeldte Dag og Tid. Scheel den 3 Decbr. 1825. Efter høie Vedkommende; Befaling, Laurberg.
Odense Adresse-Contoirs Efterretninger, 1823-12-15
No. 17 3/4. 52 Aargang. Stifts Fyens manal. privilegerede. Kongelig allene Avertissementstidende. Adresse-Avis og overalt i de Danske Stater. Forsendes med Brevposten, Udgiveren Søren Hempel i Odense. Redigeres, trykkes og forlægges af Mandagen den 15 December 1823. Jndhold. Frankrig Nærmere Beretninger om Jndtager, Korporationernes Lykønskningstaler. En Person drag af en Skildvagt. Optøier i Palais Royal). Spanien (Dekreter. Slagsmaal imellem de spanske og franske Soldate i Madrid. Lloberas Korps underkastet sig. Spektakler med Ballesteros Tropper. Konstitutionelle i Valencia o. fl. St. Om Finantserne.
Odense Adresse-Contoirs Efterretninger, 1823-12-15
Frankerig.
Odense Adresse-Contoirs Efterretninger, 1823-12-15
Af de med sidstomtalte Indt og forbundne Omstændigheder kunne endnu følgende ansees som de vigtigste : Uagte det ustadige Veir var Alt i Bevægelse og valfartede fra den tidlige Morgenstund til de Elysæiske Marker. Kl. 1 om Middagen indtraf Hertugen til Maillot=Porten ; i Vognen, sad tillige Monsieur, Madame og Hertuginden af Berry Her steg han tilhest, omgiven af en prægtig Generalstab, hvori ogsaa Hertugen af Reggio og Ragusa, Marquis v. Lauriston, Generalerne Damas, Bethisy og Larochejaquelin bemærkedes. Ved Stjerne-Barrieren modtog Præfekten Grev v. Chabrol i Spidsen for Municipalitetet, Hs. K. H. i en prægtig Telt, i hvis Baggrund faaes Hallens Damer (de bekjendte Pariser Fiskerkoner), Kulsvierne og andre Korporationer, for at overlevere Prindsen en Sølv=Bouquet. J det Øieblik Toget naaede den egentlige Stad, affyredes 21 Kanonskud og fra alle Sider lød Raabet: "Leve Kongen, leve Helten af Trocadero! leve Bourbonnerne! Henimod Kl. 2 naaede Man Thuilleriernes Slot. Efter Modtagelsen besteeg Kongen Balkonen, hvor Monsieur tog Plads paa høire og Prinds Generalissimus paa venstre Side. Jblandt de Personer, som stode bag Kongen, bemærkede Man ogsaa Fyrst Talleyrand og Hertugerne af Blacas og Luxemburg. Jdet Hs. Majestæt tog sin adopterede Søn ved Haanden og forestilte ham for Folket, kyssede Hs. K. H. Kongens høire Haand, og imedens det 30,000 Md. stærke Troppekorps deflerede forbi de Kongelige Herskaber, tiltalede Kongen, hvis Aasyn straalede af Glæde og Sundhed, oftere med Venlighed Hertugen. Hallens Damer og Kulsvierne sluttede Toget. Ved den prægtige Jllumination om Aftenen vare Gaa derne opfyldte af en jublende Vrimmel, iblandt hvis flere Udraab hørtes dette: Evig herske Bourbonnernes Dynastie over Os og vore sildigste Efterkommere!
Odense Adresse-Contoirs Efterretninger, 1823-12-15
J en lang Jndledning til Beskrivelsen af samme Jndtog, anfører Journal des Debats det som en sjelden Lykke (hvilket Man dog er vant til at høre ved dette Slags Fester),at uagtet Regnskjerne hang over Hovederne, saalænge Toget varede, brød Solen igjennem næsten i samme Gieblik da Prindsen satte Foden ind i Thuillerierne, hvorved den mener, at Forsynet har villet skaane Prindsens ømme Følelse for den Tanke, at hans Triumf kunde have nogen sku delig Virkning paa Qvinders, Børns og Oldingers Helbred, som ledsagede den. "Paa slig en Dag maatte hans Lykke og hans Fryd være ganske ublandet, hvis samtlige Skridt bleve betegnede af Menneskelighed og Mildhed. Journalen bringer derhos de Ord i Erindring, som Hertugen af Montanster, efter Philippsburgs Jndtagelse skreve til sin Elev, Dauphin (Ludvig IVs Sønd: "Jeg giø Dem ingen Kompliment for udviste Tapperhed; det er Deres Huses Arvedyd. Men jeg glæder mig over, at Dehar viist Dem ædelmodig og menneskelig &c.
Odense Adresse-Contoirs Efterretninger, 1823-12-15
En uheldig Skjebne vilde ellers, at hiint festlige Jndtog skulde formørkes ved en blodig Scene, da et ungt Menne skee, blev i Thuillerierne skudt af en Skildvagt, hvilken Tildragelse, som iøvrigt gik Hertugen meget nær, fortælles forskjelligt i de liberale og de ministerielle Blade. Efter Konstitutionel bestod nemlig hans hele Brøde i, at han ilede en Person til Hielp, som, da han, for at see desbedre, vilde klavre op paa Muren, var af Skildvagten bleven stødt tilbage og styrtet ned paa Steenbroen, og derhos bebreidede Soldaten sit Forhold. Denne truede med at skyde ham, hvis han ikke pakkede sig og gjorde det virkelig, da han alligevel blev. Den Dræbte hedte Honcin, var Handelsbetjent og kuns 18 Aar gammel. Stjernen fortæller derimod, at han selv vilde med Flere stige over Muren, og da Skildvagten to Gange havde stødt ham tilbage, truede han denne, hvorpaa Man hørte raabe: "Tager Vaabnet fra den Skurk af Soldat! Da Honcin endnu trængte nærmere ind paa Skildvagten, fyrede denne, og overleverede sig derpaa selv til Vagten som Arrestant. Til videre Undskyldning, i Anledning af de liberale Blades Forundring over, at Militairet paa slig en Festdag og ved høilys Dag havde skarpladt Gevær, bemærkes, at Fængkrudtet om Morgenen var borttaget. Faderen til den Ulykkelige har ladet udgaae Jndbydelseskort til hans Jordefærd.
Odense Adresse-Contoirs Efterretninger, 1823-12-15
Samme Dags Aften forefaldt ogsaa nogle ubehagelige Optrin i Palais Royal, hvorved Eieren af et Kaffehuus blev mishandlet; men Konstitutionel vil bie til Stjernen faaer givet en nøiagtig Beretning derover, da, som den forsikrer, Man ikke meere tør tage sig af nogen Borger, uden at blive bagvaskeet eller denunceret. Uagtet Alt, hvad der er skrevet for Opløsningen af de Deputeredes Kammer, som nu siges at være definitiv besluttet, og Jndførelsen af et 7 aarigt Kammer, vedbliver denne Forandring hverken at ville smage de Liberale eller de erklærte Roialister. Den hvide Fane gaaer saa vidt i sin Menneskekjerlighed at yttre, siden Spanien nu er reddet, bør ogsaa hele Verden reddes. Skjøndt det følger af sig selv, kan Konstitutionel dog ikke bare sig for at spørge: hvad den mener dermed, Hr. Martainville er igjen optraadt som Fanens Medarbeider, og anmelder dette i Bladet selv som en vigtig Statsbegivenhed.
Odense Adresse-Contoirs Efterretninger, 1823-12-15
Spanien. Endskjøndt ingen spansk Armee endnu gives, er dog alt udnævnt en General-Direktor for Artilleriet (Cien Fuegos)
Odense Adresse-Contoirs Efterretninger, 1823-12-15
en General-Ingenieur og en General-Jnspekteur for Infanteriet. J den afskedigede Morillos Sted er General de Contreras bleven Generalkapitain i Gallizien, og General de Bascourt Gouvernør i Barcellona. Ved et Dekreter endog alle Troppekorps med deres Anførere, som allene have grebet Vaaben for at bekjempe Rebellerne og bidrage til deres Souverains Befrielse, altsaa kun at betragte som Frivillige, meddeelt deres Afskeed; et andet Dekret befaler, at der skal forelægges Hs. Majestæt en Liste over alle Embeder, som kunne gaae ind, eller Lønninger, som kunne indskrænkes, Alt, i Betragtning af den i halvfjerde Aar af Rebellerne plyndrede Kongelige SkatsUdtømmelse. Ventelig af samme Grund er heller ikke ved Kongefamiliens Tilbagekomst, som ellers ved høitidelige Anledninger, uddeelt Penge til de Fattige. Ved en Forordning er al Politiseren i Værtshuse og paa offentlige Steder forbudt. Derfor vil der ikke mangle Stof til Klammerie, som den 29 Novbr. om Aftenen, da nogle Lanciers af Regimentet Ferdinand VII og franske Soldater kom i et saa frygteligt Slagsmaal over en Skjøge, at en Spanier blev dræbt og paa begge Sider Adskillige saarede Det bemærkes, at ingen af Beboerne toge Deel i Striden.
Odense Adresse-Contoirs Efterretninger, 1823-12-15
J den Adresse, som Staden Madrid tilsendte Kongen, før hans Befrielse, bedes ham indstændigt om, ikke at høre i dem, som raade til nogen National-Repræsentation, være sig af et eller to Kamre, hvilket kun leder til Folkesouverainitetens Princip. Under sine ældgamle Lov- siges her - var den spanske Nation den første i det civiliserede Europa. Den stod i Spidsen for Nationerne, fordi den blev bedst regjeret (!). Uvidenhed og fremfor Alt den rasende Nyhedsyge var dens Fordærvelse. Jngen philosofiske Sætninger, ingen Folkesouverainitet, intet Kammer, men Kjerlighed, Ærefrygt, Lydighed imod Gud og Kongen, Det var og det vil blive Spaniernes i Valgsprog. Efter slige Udgydelser er det vist overflødigt at bemærke, at Llorentes spanske Jnqvisitions=Historie hører til de atter her til Lands forbudne Værker. En Depesche fra Baron Eroles af 18 f. M. melder, at Lloberas 5000 Mk. stærke Division, som kantonnerede i Reus, i Følge en Konferents med bemeldte General, har underkastet sig Kongen, og aflagt Troskabs=Eed.
Odense Adresse-Contoirs Efterretninger, 1823-12-15
Ogsaa hedder det, at Empecinado er taget tilfange at en Afdeling roialistiske Frivillige; men skal igjen være sat i Frihed, paa Grund af Badajoz=Kapitulationen.
Odense Adresse-Contoirs Efterretninger, 1823-12-15
Oberst Amor skal ligeledes være afvæbnet i Egnen af Palencia. Ballesteros Tropper blive efterhaanden adspredte over hele Riget, hvilket synes noget betænkeligt. Saaledes var Staden Medina deel Campo (i Provindsen Valladolid) om Aftenen den 16 Novbr. nær bleven i et andet Troja, da en Deel af bemeldte Tropper trak igjennem Gaderne med patriotiske Sange og Raabet: "Lev Friheden hvorover Folket kom i Harnisk, Stormklokken lød og der blev skudt fra begge Sider, indtil nogle roialistiske Tropper heel beleiligt indtraf, som igjen styrede til Orden. Et andet Regiment af samme Korps maatte i Burgo d'Osma døie en haard Ydmygelse, thi da det raabte: "Kongen leve!" tvang Man det først til at tilføie. den uindskrænkedes, siden: "Hertugen af Angouleme, og de Allierede! Dette gik endnu an, men da Man ogsaa forlangte de skulde raabe: "Alterets og Tronens Fiender døelt, satte de sig til Modværge. Som bekjendt, er fra Madrid afskikket en stærk Troppe-Afdeling, for at afvæbne Resten af dette Korps, hvilket Man befrygter, ikke vil løbe af uden Blodsudgydelse. Ballesteros selv siges at være passeret inkognito igjennem Madrid paa sin Reise til Frankerig. Exministeren St. Miguel skal ogsaa kunne, ventes til Madrid og vil da neppe undgaae Riegos Skjebne. Gouvernøren i Bilbao har ogsaa indberettet Krigsministeren, at de Kongelige Frivillige i Nærheden af denne Stad have taget 50 væbnede Militser tilfange, som dog foregav, at de just vare paa Veie til at underkaste sig, hvorover nu skal skee stræng Undersøgelse. J Provindsen, Valencia tor de Konstitutionelle ogsaa endnu paa mange Steder byde Roialisterne Spidsen, hvilket giver Anledning til mangt et Mord, og i Asturien skal en Neven af Riego have oprettet et Jnsurgentkorps. Vennerne af Orden og Fred beklage iøvrigt meget Savnet af en ordentlig Armee og Finantser; men begge Dele, og især den sidste, finder vist ogsaa store Vanskeligheder, naar Man betænker, at Landet igjen har tabt Nationalgodserne, der allene lod haabe Gjeldens Formindskelse, ci at tale om Tabet af Amerika og saa mange vindskibelige Fabrikantere, Kjøbmænd og Kapitalister. Hertil kommer, at til at dække de 7 a 800 Millioner, som aarlig udfordres, kunne Skatterne, som i lykkeligere Tider ikke kastede over 500 Millioner af sig, nu neppe anslaaes til 300 Mill.